čo je administrácia hodnotenia spôsobilosti examinátora easa?
administratívne postupy kladené na preskúšanie pilotov
pred samotným hodnotením spôsobilosti examinátora je vyžadované, aby letecký senior examinátor skontroloval platnosť nasledovných údajov a dokumentov:
preukázanie totožnosti žiadateľa - preskúšavaného examinátora
kontrola preukazu spôsobilosti preskúšavaného examinátora
kontrola osvedčenia examinátora preskúšavaného
kontrola osvedčenia o zdravotnej spôsobilosti
kontrola osvedčenia rádiofonistu
kontrola platnosti kvalifikácií – kvalifikačných kategórií a osvedčení zapísaných v preukaze spôsobilosti
kontrola zápisníku letov žiadateľa
po vykonaní hodnotenia spôsobilosti examinátora sú administratívne náležitosti, ktoré vykonáva letecký senior examinátor nasledovné:
vyplnenie správy o hodnotení spôsobilosti examinátora
zápis do zápisníka letov
notifikácia o vykonaní skúšky úradu vydania preukazu 
presné administratívne náležitosti sa môžu meniť vzhľadom na typ hodnotenia spôsobilosti examinátora, platnosť a vyznačenú platnosť kvalifikácií, osvedčení inštruktora a kvalifikačných kategórií a taktiež aj rozsah preskúšania.
hodnotenie spôsobilosti examinátora
hodnotenie spôsobilosti examinátora, alebo examiner assessment of competence je administratívny akt, počas ktorého človek poverený úradom, tzv. letecký senior examinátor kontroluje činnosť leteckého examinátora počas vykonávania leteckého preskúšania. cieľom je zhodnotiť odbornú úroveň leteckého examinátora , alebo žiadateľa o osvedčenie letecký examinátor a porovnať ju s požiadavkami nariadenia 1178/2011, časť fcl.
oprávnenie na preskúšanie icao english a letecká angličtina nie je štandardne súčasťou oprávnenia easa examinátora a ani leteckého senior examinátora. túto službu však poskytujú naši leteckí senior examinátori ako súčasť spolupráce s aero language.